Εισβολη στη Συρία: Διαδηλώσεις σε Αθήνα και Θεσσαλονίκη έκαναν σήμερα εκατοντάδες Κούρδοι κατά της Τουρκικής εισβολής στην Βόρεια Συρία.

Κρατώντας πανό, σημαίες του YPG, φωτογραφίες του Οτσαλάν και των νεκρών συμπατριωτών τους, περισσότεροι από 1.000 Κούρδοι έκαναν πορεία στο κέντρο της Αθήνας.

Την ίδια ώρα στη Θεσσαλονίκη, συμπατριώτες τους διαδήλωναν και αυτοί, στους κεντρικούς δρόμους της πόλης.

Στην κινητοποίηση διαμαρτυρίας συμμετέχει η «ΑΝΤΑΡΣΥΑ» και άλλα σχήματα και κόμματα της Εξωκοινοβουλευτικής Αριστεράς.

Αντίστοιχες πορείες πραγματοποιούνται και σε πολλές Ευρωπαϊκές χώρες.